open-index/open-wikipedia-markdown huggingface dataset:
Terra (pianeta)

La **Terra** (sìmmulu astronomicu: ) è unu di l'ottu chianeti dû nostru  sistema sulari e ntra chissi è lu terzu pi vicinanza ô Suli; pâ sò furmazzioni s'arrisaliri, nzemi a l'autri setti chianeti, ammeri a 4 miliardi d'anni arredi; lu diamitru e di casi 13.000 km e la sò supirifici è fatta d'acqua pi chiossai dû 70%, mentri ca lu restu è ruccia e ghieddhu. 

Pi chiddhu ca si nni sapi e si canusci nzinu a ura, la Terra aviss'a èssiri lu sulu chianeta nta tuttu l'universu unni la vita si sviluppau, macari ca tanti scinzati sunnu stiornu purtati a pinzari ca la vita putissi essiri prisenti macari fora dû nostru chianeta.

N'autra dumanna ca è senza rispunnuta è comu s'eppi l’uriggini dî furmi viventi supra la Terra primurdiali:
cui dici ca putissi essiri di *uriggini extratirrestri*; cui parra di na tiurìa saputa sentiri *criazziunìsimu*, ca veni a diri ca la vita ntâ Terra s'eppi pi vuluntati suprannaturali; ma la tiurìa chiù criduta dî scinzati è chiddha chiamata *evoluzzione prebiotica* , ca privedi la furmazzioni di muleculi urganichi cumplessi a partiri di muleculi semprici ca, pi finiri, giniraru li primi essiri viventi, sutt'â forma di batterî (ammeri a 3 miliardi di anni di stiornu).         

## Viditi puru
* munnu

Catigurìa:Astronumìa
Catigurìa:Sistema sulari
Terra (solu)

La **terra** è lu matiriali friàbbili ca custituisci lu stratu supirficiali dâ crusta tirrestri e cunteni l'elemènti nicissari â nutricata dî chianti.

È la supirficî, lu solu supra cui si camina o supra cui appòianu li corpi.

Catigurìa:Fìsica
Vrazzu (anatumìa)

Lu **vrazzu** (pl:  vrazza) è ognidunu di li dui arti supiriuri di lu corpu umanu. Chî vrazza si pò scanciari n'abbrazzu.

Catigurìa:Anatumìa
Catigurìa:850 palori siciliani di basi
Abbrazzu

L' **abbrazzu** è lu gestu cu cui s'abbrazza a quarchidunu. Pò aviri cunnutazzioni di amicizzia, comu pi esprimiri n'emuzzioni particulari, na festa, o n'obbiettivu raggiuntu doppu sforzi, oppuru cunnutazzioni liati a nu sintimentu di attrazzioni sissuali.

Catigurìa:Gesti suciali umani
Subbissu

Nu **subbissu** (puru dittu **abbissu**) è nu locu veru prufunnu ca pò èssiri tirrestri o marinu.

## Ntâ terra

Ntâ giografìa, è nu puzzu naturali scavatu ntê rocci carcàrii di l’azzioni dissurventi di l'acqui. L'abbissu è ginirarmenti a pirpindìculu cu richiani o gallarìi nclinati a pinnenza forti. Spissu ntô funnu di n'abbissu ci si havi nu turrenti suttirràniu. 

## Ntô mari

E' na prufunnitati marina smisurata spissu ditta "fossa", ma a li voti la sprissioni pò èssiri usata macari pâ chiana abbissali.

## Vita animali
 
Sulu picca speci animali, suprattuttu chiddi di diminzioni nichi o microrganismi, arrinisceru a adattàrisi a cunnizzioni tantu pruibbitivi. A tali prufunnitati sunnu spissu assenti quarsìasi furma biològgica di tipu viggitali, ca li gallarìi o l'acqui sunnu cumpretamenti scuri. 

## Bibliografìa
* Pinet, Paul R. (1996) *Invitation to Oceanography.* St. Paul, MN: West Publishing Co., 1996. ISBN 0-7637-2136-0 (3rd ed.)

Catigurìa:Giugrafìa
Noma di l'abbitanti dî cità dâ Sicilia

L'abbitanti è dda pirsuna c'àbbita nta na ditirminata ària giogràfica cchiù o menu denzamenti pupulata (frazzioni, cumuni, pruvincia, riggiuni, paisi, cuntinenti, ecc.). Lu nomu di l'abbitanti di nu ditirminatu locu diriva spissu dû tupònimu dû locu stissu, comu lu nomu sicilianu "spaccafurnaru" ("ispicese" n talianu) ca diriva dû nomu tìpicu sicilianu "Spaccafurnu" di la citati d'Ispica.

### [[Pruvincia di Caltanissetta]]
* Acquaviva Plàtani, Acquavivisi
* Butera, Vutirisi
* Campufrancu, Campufranchisi
* Delia, Deliani
* Gela, Gilisi
* Manchi, Manchesi
* Mazzarinu, Mazzarinisi
* Milocca, Milocchisi
* Muntidoru, Muntidorusi
* Mussumeli, Mussumilisi
* Naduri, Nadurisi
* Niscemi, Niscimisi
* Nissa, Nisseni
* Rastanu, Rastanusi
* Riesi, Riesini
* San Cataldu, Sancatallisi
* Santa Catarina, Villarmisi
* Serradifarcu, Serradifarchisi
* Summatinu, Summatinisi
* Sutera, Suterisi
* Vaddilonga, Vaddilunghisi
* Villarba, Villarbisi

### [[Pruvincia di Catania]]
* Aci Casteddu: Castiddisi
* Aciriali: Acitanu
* Aci Trizza: Trizzotu
* Catania: Catanisi
* Giarri: Giarrotu
* Mascali: Mascalisi
* Motta Sant'Anastasia: Muttisi
* Mustarjancu: Mustarianchisi
* Ripostu: Ripustisi
* Sant'Àita li Vattiati: Vattioti
* San Giuvanni la Punta: Puntisi
* Varanni: Varannisi

### [[Pruvincia di Enna]]
* Centorbi (EN); Centurbisi

### [[Pruvincia di Girgenti]]
* Araguna, Raona: Raunisi
* Bivona: Vivunisi
* Cammarata: Cammaratisi
* Campubbeddu: Campubbiddrisi, Camubbiddrisi
* Cataviddotta: Cataviddutisi
* Girgenti, Giurgenti, Agrigentu: Girgentanu, Giurgintanu
* Grutti: Gruttisi
* Licata: Licatisi
* Parma di Muntichiaru: Parmisi
* Portu Empedocli, Marina: Marinisi
* Racalmutu, Racarmutu, Racammutu, Ragalmutu, Recalmutu: Racalmutisi
* Raffadali, Rafadali: Raffadalisi, Rafadalisi
* Rialmunti: Rialmuntisi
* Santa Elisabbetta, Sabbetta: Sabbittisi

### [[Pruvincia di Missina]]
* Alcara Li Fusi: Arcarisi
* Alicudi: Alicudaru
* Barcillona: Bacciallunisi
* Furnari: Furnaroti
* San Marcu: Sammarcoti
* Tunnaredda: Tunnareddesi
* Mistretta: Mistrittisi
* Capizzi: Capizzuoti

### [[Pruvincia di Palermu]]

* Palermu: Palirmitanu
* Baaria: Baarisi
* Bulugnetta:Agghiastrisi
* Chiana: Chianotu

### [[Pruvincia di Rausa]]

* Muòrica: Murucanu
* Puzzaddu: Puzzaddisi
* Rausa: Rausanu
* Scicli: Sciclitanu
* Spaccafurnu: Spaccafurnaru
* Vittoria: Vitturisi
* Viscari: Viscarani
* Còmmisu: Cummisari
* Ciaramunti: Ciaramuntani
* Muntirussu: Muntirrussani
* Santa Cruci Camarina: Santacruciari

### [[Pruvincia di Sarausa]]

* Pachinu: Pachinisi, Bachinisi
* Rusalini: Rusalinaru

### [[Pruvincia di Trapani]]

Catigurìa:Sicilia
Catigurìa:Abbitanti
Alloggiu

L'alloggiu è n'abbitazzioni unni càmpanu li pirsuni. Pò èssiri na casa o n'appartamentu.

Catigurìa:Casa
Gugghiermu II di Sicilia

**Gugghiermu II di Sicilia** (1153 - 11 di nuvèmmiru 1189), chiamatu **lu Bonu**, fu Re di Sicilia dû 1166 ô 1189.

Avìa sulu tridici anni quannu sò patri Gugghiermu I murìu, e sò matri Marghirita di Navarra assicurau la sò educazzioni nzinu â quannu lu carusu divintau maggiurenni. 

Nzinu ô 1171 lu cuvernu fu assicuratu di lu canzilleri Stephen du Perche, cucinu di Marghirita (1166–1168), e appoi di Walter Ophamil, viscuvu di Palermu, e Matteu di Ajellu, lu vici-cancilleri.
Ntô 1177 Gugghiermu si spusau cu Giuvanna d'Inghirterra, figghia dû re d'Inghirterra Enricu II Plantaggenetu. Ntô 1182 àppiru nu fugghiu, Buimunnu, ca pirò muriu picciriddu. Gugghiermu murìu senza lassari figghi.

Lu libbru "Voyage" di Ibn Giobair, nu viaggiaturi in Sicilia tra lu 1183 e lu 1185, parra di Gugghierumu atturniatu di fìmmini mussurmani, chi parra e leggi l'àrabbu, e chi si la passa comu nu re mussurmanu. 

## Bibbliografìa
* Matthew, Donald. *The Norman Kingdom of Sicily*. Cambridge University Press: 1992. 

Catigurìa:Biografìi
Catigurìa:Storia siciliana
Mosàicu

Lu **mosàicu** è na tècnica dicurativa chi cunzisti ntî la dispusizzioni supra na supirfici chiana o liggirmenti curvata di pizzuddi di petra culurati e di forma giomètrica sèmprici (cubbi, o prismi), cu lu scopu di furmari disegni visìbbuli comu n'òpira omoggènia ntî tutta la supirifici. Sviluppàtasi già ntî l'antichità, 'n Sicilia li mosàici di magnìfica fattura si ponnu vìdiri nta certi chiesi, comu lu domu di Munriali, o ntî casi privati antichi, comu la villa dû Casali a Piazza Armirina o la villa rumana dû Tellaru.

Catigurìa:Arti
Vistitu

Lu **vistitu** è lu nnumentu cumpretu o nzemi di nnumenti ca si nnossa supra la biancarìa e sutta lu supràbbitu.

Catigurìa:Àbbitu
Travagghiu

Lu **travagghiu** è l'attivitati propia di l’omu, vota â pruduzzioni di beni o sirvizza. Pò èssiri midemma l'asircizziu d'un misteri, di na prufissioni, di n’arti. Ci sunnu prufissioni ca li travagghiatura hannu a abbigghiàrisi cu àbbiti spiciali. Comu li monaci o li parrina. Alli voti pirò si pirsuna nun arrispettanu lu so rolu e n'anticu pruverbiu dici "L'abbitu nun fa lu monacu" ca sintissi a ddiri chi si macari na pirsuna eni "vistuta" ppi sti mistiera 'nta rialitati iddu i stanu usannu comu nu *[[vistitu di carnivali]]* e fa iautri cosi cumpritamenti.

## Ntâ littiratura siciliana
Di *[[Lingua e dialettu]]* di Gnazziu Buttitta:
:Livatici u **travagghiu**
:U pasaportu
:A tavula unni mancia
:U lettu unni dormi
:È ancora riccu.

Catigurìa:Attivitati umani
Catigurìa:850 palori siciliani di basi
Abbitùtini

L**abbitùtini** è na tinnenza accanzata, abbastanti pirmanenti e stàbbili, a ripètiri ditirminati atti, a rinnuvari ditirminati cumpurtamenti o spirienzi.

P'asempiu: *Ogni jornu pigghiu lu trenu.*

## Tipi d'abbitùtini

*Abbitùtini ginirali
*Abbitùtini motrici
*Abbitùtini psìchichi
*Abbitùtini suciali

## Apprinnimentu
Comu si furma n'abbitùtini:
*Cunnizzioni di l'abbitùtini:
**Ripitizioni
**Rìttimu
**Apprinnimentu prugrissivu
**Cunnizzioni psìchichi
*Cunziquenzi:
**Autumatismu
**Adattazzioni
**Facilitazzioni di l'azzioni

## Bibliografìa
**De l'habitude*, Félix Ravaisson
* *[https://web.archive.org/web/20100107022052/http://classiques.uqac.ca/classiques/maine_de_biran/maine_de_biran.html Influence de l'habitude sur la faculté de penser]*, Maine de Biran - 1799

## Vidi midemma

*Cuncettu d'azzioni
*Cultura
*Nurmalitati
*Pedaguggìa

Catigurìa:Cumpurtamentu umanu
Catigurìa:850 palori siciliani di basi
Usanza

L**'usanza** è lu modu di campari e di cumpurtàrisi tìpicu di na ditirminata èbbica, civirtati o gruppu suciali. P'asempiu fistiggiari lu Carnilivari è n'usanza.

Catigurìa:Cumpurtamentu umanu
Chianta

[thumb|250px|''Adiantum pedatum'' (na [fìlici)]]

Li **chianti** (tèrmini butànicu: *[[Plantae]]*) cumprènninu nu gruppu granni di cosi viventi, tra cui attruvamu organismi familiari comu l'àrvuri, ciuri, erva, fìlici e lippi. Si stima ca s'attròvanu circa 350.000 speci di chianti, difinuti comu Spermatophyta (chianti chî simenzi), bryophyta, fìlici e chianti sìmuli. Nzinu ô 2004, circa 287.655 speci avìanu statu idintificati, di cui 258.650 prudùcinu li ciuri e 15,000 sunnu bryophyta.

## Carattirìstichi funnamintali

Li chianti sunnu organismi pluricillulari, diffirinziati e autòtrufi; havinu macari na pariti cillulari di cillulosa. 

## Viditi puru:
* Biosfera
* Butànica
* Ciuri
* Voscu
* Frutta
* Jardinu
* Chianti di casa
* Fotusìntisi
* Cèllula viggitali
* Chianti pristòrici
* Àrvuru
* Virdura
* Erva

## Lijàmi sterni
* ''Tree of Life'' - L'àrvuru di vita (pi ngrisi)

Catigurìa:Chianti
Catigurìa:Butànica
Catigurìa:850 palori siciliani di basi
Plantae

Lu regnu **Plantae** fa parti dû duminiu Eukaryota ntâ butànica. Stu regnu cumprenni tutti li chianti dâ terra.

*(Viditi la vuci: [[chianta]] pi na discrizzioni cchiù cumpreta)*

## Album

File:Borassus flabellifer.jpg|Borassus flabellifer
File:Chestnut in Guntur.jpg|The fruits of Palmyra Palm tree, Borassus flabellifer (locally called Thaati Munjelu) sold in a market at Guntur, India.
File:Turmericroot.jpg|Turmeric rhizome
File:Starr 050407-6233 Ipomoea batatas.jpg|Sweet potato, *Ipomoea batatas*, Maui Nui Botanical Garden
File:Pandan wangi.JPG|*Pandanus amaryllifolius*
File:California Papaya ID.jpg|California Papaya
File:Papaya sunset.jpg|*Carica papaya*, cultivar 'Sunset'
File:Prepared lemon grass.JPG|*Cymbopogon citratus*, lemon grass, oil grass
File:Bangkuang 070612-056 stgd.jpg|*Pachyrhizus erosus* bulb-root. Situgede, Bogor, West Java, Indonesia.
File:KIKU brak-ontree.JPG|Fuji (apple)
File:SauropusAndrogynus.jpg|Sprouting shoots of *Sauropus androgynus*
File:Ilaneer.jpg|*Cocos nucifera*
[...]


Catigurìa:Butànica
Eukaryota

Regni:
|-
| style = "background: pink; padding: 4px;" | Animalia - Armali
|-
| style = "background: lightblue; padding: 4px;" | Fungus - Funci
|-
| style = "background: lightgreen; padding: 4px;" | Plantae - Chianti
|-
| style = "background: khaki; padding: 4px;" | Protisti

Lu tèrmini **eukaryota** (o **eukaryote**, **eucariota**, o **[[eukarya]]**) diriva dû jùnciri dî dui tèrmini greci: ευ ("Eu"), chi signìfica bonu o veru; e κάρυον ("Carion"), chi signìfica nùcliu. L'eukaryota è nu duminiu di cosi viventi chi cumprenni quattru regni.

## Struttura

## Viditi puru:
* Prokaryota

Catigurìa:Bioluggìa
Duminiu (bioluggìa)

Lu **duminiu** è nu gruppu tassunòmicu ntroduciutu picca tempu fa e è lu liveddu cchiù àutu dâ classificazzioni scintìfica. Si basa supra la tiurìa filuginètica, voldiri supra li diffirenzi ginètichi chi ntircùrrinu tra li diversi speci viventi. 

Li ottu parti di sta classificazzioni sunnu chissi:
***Duminiu**,
*Regnu,
*Filu,
* Classi''',
* Òrdini,
* Famigghia,
* Gèniri,
* Speci

Catigurìa:Bioluggìa
Chianti

## Giografia
*Lu Chianti è na valli ca si situa tra Siena e Firenzi

## Vinu
*Lu chianti è nu vinu russu di Tuscana

## Botanica
*Chianta
Tiurìa musicali

La **tiurìa musicali** è lu cumpenniu di nuzzioni e règuli chi pirmèttinu na discrizzioni pricisa di tutti l'aspetti di l'arti musicali.

## Li noti

A la basi dâ mùsica uccidintali c'`è la scala dodecafònica, chi si mòdula supra setti noti, Do, Re, Mi Fa, Sol, La e Si, e chi cumpòninu 5 toni e dui semitoni.

## Li tèmpura

Li noti, cu la sò durata ntô tempu cumpòninu li battuti, chi si sèquinu a ntervalli rigulari. Li batturi sunnu pi la maggiuri parti dî casi a dui tempa, a tri tempa o a quattru tempa. Pi nnicari li diversi tipi di tempa si ùsanu li frazzioni:

\frac44;\quad \frac34;\quad\frac24;\frac68;\frac{12}8;\quad\frac98.

Lu tempu di 4/4 si usa nnicari cu la littra C.

## Li fiuri

Pi nnicari la durata di na nota ntî na battuta si ùsanu li fiuri: la semibbrevi (4/4), la mìnima (2/4), la semimìnima (1/4), la croma (1/8), la semicroma (1/16), la biscroma (1/32) e la semibiscroma (1/32).

## Li pàusi

Di manera anàluga si ùsanu sìmmuli chi hannu lu stissu valuri dî fiuri pi nnicari li pàusi tra na nota e n'àutra.

## Li liami

Pi na durata di na nota chi nun è nudda di chiddi rapprisintati dî fiuri, si ponnu usari li liami, chi pi dù fiuri dâ stissa nota aumèntanu la prima fiura di la durata dâ secunna.

## Li punti

Nu puntu doppu na nota aumenta la durata dâ nota di la mità. Accussì p'asempiu na semimìnima cu nu puntu vali 3/8.

## L'abbellimenti

Lu trillu, l'appuiatura e l'acciccatura, sunnu abbellimenti chi nun càncianu la durata dâ nota, ma chi modulanu li noti di manera a prudùciri effetti sunori urnati.

Catigurìa:Mùsica
Catigurìa:Tiurìi
Eunu

**Eunu** (m. 132 a.C) fu nu schiavu sirianu 'n Sicilia. Ntô 139 a.C. ê banni di Castrugiuvanni capiggiau la prima rivorta di schiavi ntâ Sicilia rumana. Battìu diversi ginirali rumani e si misi a capu dî schiavi pigghiannu lu tìtulu di Re, facènnusi chiamari *Antìocu*. Àutri schiavi rivurtati di Girgenti si juncèrru a iddu, e lu sò tirritoriu iva di Girgenti a Taurmina passannu pi Castrugiuvanni e Catania. Ntô 132 a.C. fu pigghiatu dî rumani, chiusu 'n carciri a Morgantina unni murì. 

## Liami esterni

*Biografìa di Eunu

## Bibliografì

*Enna in tasca, Angioletta Giuffrè, Comune di Enna, febbraio 1988.

Catigurìa:Biografìi
Catigurìa:Storia siciliana
Catigurìa:Roma antica
Càjula

Lu tèrmini **càjula** si pò rifiriri a:
* Càjula (bioluggìa) - la mimbrana chi forma la frinza dî cèlluli di l'armali e chianti
* Càjula di vermu - la vava cû quali lu vermu dâ sita si custruisci la sò scorcia
* Càjula (àbbitu) - nu pezzu di sita usatu dî fìmmini siculu-arbanisi p'azzizzari la testa
* Sprissioni siciliana:  «arristari 'n **càjula** e cammisa» - quannu unu s'arresta cû culu di fora

Catigurìa:Lingua siciliana
Regnu (bioluggìa)

Nnâ bioluggìa, nu ** regnu** o *regnum* rapprisenta lu cchiù autu liveddu (o quasi lu cchiù autu), d'organismi nnâ classificazzioni scintìfica.

Ntô sò *[[Systema Naturae]]*, pubbricatu pâ prima vota ntô 1735, Carolus Linnaeus idintificau dui regni di cosi viventi: *Animalia* (o l'armali) e *Vegetabilia* (o li chianti). Anzi Linnaeus trattau li minirali comu nu terzu regnu: *Mineralia*. Linnaeus spartìu ogni regnu ntra li classi, e poi cchiù tardu criau li fila pi l'armali e li divisioni pî chianti.

## Suntu brevi

Li ottu parti di sta classificazzioni sunnu chissi:
* Duminiu ,
* **Regnu**,
* Filu,
* Classi,
* Òrdini,
* Famigghia,
* Gèniri,
* Speci

Catigurìa:Butànica
Catigurìa:Zuoluggìa
Filu (bioluggìa)

Nu **filu** (plurali: **fila**) è nu taxon usatu ntâ classificazzioni scintìfica pi tutti li cosi viventi. La palora latina *Phyla* veni dû grecu *phylai* chi foru li gruppi di pirsuni chi vutàvanu ntê stati dâ Grecia antica. Li fila rapprisèntanu li cchiù granni gruppi d'armali e autri cosi viventi chi pussèdinu certi carattiristichi biològgichi. A li voti li fila vennu divisi ntra *suprafila*. 

Li fila cchiù canusciuti sunnu Mollusca, Porifera, Cnidaria, Platyhelminthes, Nematoda, Annelida, Artropoda, Echinodermata, Chordata; l'umani s'appartennu cu st'ùrtimu. 

Oi lu sistema dî tri duminî veni usatu largamenti e chissu agghiunci lu liveddu di *[[Duminiu (bioluggìa)|Duminiu]]* supra *Regnu* comu ddu liveddu cchiù autu.

## Lista dî fila di l'armali

## List of principal protista phyla

## Groups formerly ranked as phyla

## List of plant divisions

## List of fungi divisions

## Liami sterni
* Major Fila di l'armali (pi ngrisi)
* Are phyla "real"? Is there really a well-defined "number of animal phyla" extant and in the fossil record?

Catigurìa:Bioluggìa
Urganismu

Nnâ bioluggìa e ecoluggìa, un **urganismu** (dû grecu *organon* = strummentu) è nu sistema cumpricatu viventi cu l'organi chi nzèmmula cumprènninu n'entitati sana e stàbbili. 

## Classificazzioni

* Duminiu
* Regnu
* Filu
* Classi
* Òrdini
* Famigghia
* Gèniri
* Speci

### Macromulèculi

## Struttura

### La cèllula

## Evoluzziuni

## Liami esterni
* ''The Tree of Life'' - L'àrvuru di vita (pi ngrisi)

Catigurìa:Bioluggìa
Catigurìa:850 palori siciliani di basi
Capacitati

La **capacitati** è l'attitùddini, l'abbilitati a fàciri quarchiccosa.

La parola pò aviri diversi àutri significati a secunna di l'argumentu.

* N fìsica dî fluidi, la capacità di nu ricipienti è la quantità di fluidu chi pò cunteniri e si misura n litra o murtipli di litra.

* Nti l'elettrumagnitismu, la capacità elettrica è na misura di càrrica elettrica chi pò accumulari nu dispositivu elettricu. 

* N infurmatica, la capacità di na mimoria è la quantità di bytes chi pò arriggistrari, e si misura appuntu n Megabytes, o multipli.

Catigurìa:Capacitati umani
Miccànica

La **miccànica** si pò rifiriri a:
* Miccànica (fìsica) - chi fa parti dî tiurìi dâ fìsica
* Miccànica (màchini) - la scienza dî màchini
Virgogna

La palora **virgogna** è nu sintimentu di cunfusioni, di prufunnu trubbamentu, o di murtificazzioni ca veni dâ saputa d'aviri cummisu na malazzioni, d'aviri avutu nu malu cumpurtamentu, nu malu discursu, ecc.

E' macari lu sintimentu ca nu cristianu havi nta na situazzioni di difficurtati, pirò a diffirenza di lu mmarazzu, ca si spirimenta sclusivamenti n prisenza d'àutri, ci si pò svirgugnari puru di sulu e pi longu tempu; nortri, mentri lu mmarazzu sorgi pâ trasgrissioni di règuli cumpurtamintali suciali ca ponnu macari nun èssiri cundivisi, la virgogna è lu signali dâ ruttura di règuli di cunnutta pirsunali e nun cundivisi câ sucitati.

Ginirarmenti la virgogna è cunziddirata comu quarchicosa di nigativu, si pò affirmari macari ch'idda è n'emozzioni ca tràscina la pirsuna ntera rispettu â propia manchivulizza, pirchì è lu rinnìrisi cuntu d'aviri cummisu quarchicosa pâ quali putemu èssiri valutati di l'àutri n manera cumpretamenti diversa di chidda c'avìssimu vulutu.

Chistu pò causari tri diversi tipi di riazzioni: 

* La prima pò pruvucari ntô suggettu na riazzioni di tipu nigativu, ca l'ammutta a chiudìrisi nta iddu stissu ntê cunfrunti dâ sucitati e dî pirsuni ca l'ammuttaru a aviri st'attiggiamentu (oppuru siddu riguarda un difettu dû corpu n'ammutta a ammucciàrilu p'un senzu di puduri). 

* La secunna, mmeci, nascennu di lu sapiri d'aviri cummisu n'erruri o nu cumpurtamentu virgugnusu, ammutta la pirsuna a evitàrilu n spirienzi succissivi.

* La terza, ca cumprenni li dui pricidenti. Zoè lu suggettu tinnennu a evitari sti cumpurtamenti, ca lu mèttinu n mmarazzu, puru siddu voli cuntinuari a evitàrili pi purtari avanti na vita cu nu mìnimu di rispettu di parti di l'àutri, tenni mmeci cunzicutivamenti a chiudìrisi nta iddu stissu, pirchì l’evitari ddi situazzioni cumuni, ci rènninu la vita chiuduta e pirsunali, cumposta sulu d'azzioni di routine senza un mìnimu d'aspirazzioni nta na vita dicisamenti tristi e ripititiva, c'abbisogna, mmeci, curaggiu, firmizza e idiali (datu ca la virgogna pròvuca midemma la pèrdita di curaggiu e firmizza, e l’aumentu di nzicurizza versu iddu stissu e versu a l'àutri).

Catigurìa:Sintimenti umani
Disonuri

Lu disonuri è la pèrdita di l’onuri, dâ pùbbrica stima.

Pò èssiri midemma l'azzioni o la pirsuna ca disonura.

Catigurìa:Fatti
Miccànica (fìsica)

Ntô studiu dâ fìsica, la **miccànica** cumprenni tutti ddi cuncetti di basa comu la materia, la forza, lu muvimentu, l'energìa e putenza.

## Talìa puru
*Cinemàtica

Catigurìa:Fìsica
Catigurìa:Miccànica
Catigurìa:Tiurìi
Matèria (fìsica)

Li grechi antichi crideru ca tutta la **materia** dâ terra era fatta di parti nichìssimi, chi vinni chiamati àtumi d'iddi.   St'idia n'arresta, ma ora putemu discrìviri cchiù pricisamenti la natura  fìsica dâ materia.  Sta natura addipenni â sò timpiratura, di cui veni fatta e la forza supra cui veni strinciuta.

## Viditi puru:
* Mulècula
* Elementu chìmicu
* Cumpostu chìmicu
* Fasa chìmica

Catigurìa:Fìsica
Abbrasioni

Cû tèrmini **abbrasioni** ci si pò rifiriri ôn tipu d'usura (ditta *usura d'abbrasioni*) oppuru, n campu mèdicu, a na sgargiatina.

Stu tèrmini diriva dû latinu *abradere*, n particulari dû sò participiu passatu *abrasus*, ca signìfica *arrascari*.

## Usura d'abbrasioni

L'abbrasioni è nu tipu d'usura ca s'otteni quannu n'uggettu sòlidu veni nvistutu di particeddi duri ca pruvèninu d'un corpu cu na durizza aguali o supiriuri a chidda di l'uggettu prisu n cunziddirazzioni. Stu tipu d'usura si prisenta midemma dû cuntattu ntra lu sòlidu e aggenti attimusfèrici quali lu ventu o lu passaggiu d'acqua.

Lu prubbrema di l'abbrasioni è assai chiù diffusu di quantu si penza, suprattuttu nta l'àmbitu dî màchini agrìculi ca s'òccupanu dâ muvimintazzioni dû tirrenu, ma puru n campu nnustriali. Cu sta palora si difinisci macari l'azzioni distruttiva dû mari ntê costi.

## L'abbrasioni ntô campu mèdicu
Ntô campu mèdicu l'abbrasioni è na sgargiatina leggia dâ peddi o dî mucusi  o na lisioni dâ parti chiù sterna dâ peddi, pruvucata d'un tràuma (doppu n'urtu), o a na sfricata cu n'uggettu puntutu ca curpisci la supirfici ntirissata. Ntê casi chiù ncisivi l'abbrasioni pò sbuccari a na cuntusioni dî tissuti. L'abbrasioni pò emèttiri na nisciuta di sustanza ca custituisci na crusta giarnigna o scurata ntô casu dâ spulsioni di sangu dî vasi sanguigni.

A scopu tirapèuticu l'abbrasioni pò èssiri prudutta vuluntariamenti p'eliminari cicatrici pruvucati di l'acne o tatuaggi. Nta stu casu si parra di *dermuabbrasioni*.

L'abbrasioni è ùtili pi pirmèttiri la pinitrazzioni nta l'organismu di vaccini o allèrgini. Tali prucidura è ditta *scarificazzioni*. St'aspettu pusitivu, tuttavìa, pò prisintari macari un rìsicu. Siddu nun è disinfittata, nfatti, l'abbrasioni pò custituiri na vìa di trasuta pi virus o batteri.

## L'abbrasioni ntô campu giològgicu
Ntô campu giològgicu l'abbrasioni cunzisti nta l'azzioni di disgricazzioni e ruttura in tanti pezzi asircitata dû muvimentu dî ghiazzara e dî vèntura cû sò càrricu di particeddi n suspinzioni.

## Vuci currilati
*Abbrasivu

Catigurìa:Mitallurgìa
Catigurìa:Midicina
Abbusu

L**'abbusu** (dû latinu *abusus* dirivatu di *ab uti* usari mali) è l'usu eccissivu o tintu.

* **[[Abbusu sissuali]]**: L'usu mpropiu di n'àutra pirsuna pî scopi sissuali, ginirarmenti senza lu sò cunzenzu o sutta prissioni fìsica o psicològgica.
* **[[Abbusu di droga]]**: abbusu dî droghi, di l'alcool o d'àutri sustanzi, solitamenti na furma d'aggiunta.
* **[[Abbusu d'ufficiu]]**: riatu privistu di l'art. 323 dû còdici pinali talianu.
***[[Abbusu dî menzi di currizzioni o di disciprina (drittu talianu)|Abbusu dî menzi di currizzioni o di disciprina]]**: riatu privistu di l'art. 571 dû còdici pinali talianu.
* **[[Abbusu (drittu)]]**: sfruttamentu d'un drittu o putiri oltri li lìmmiti lìciti (pò èssiri l'asircizziu nun liggìttimu dû putiri, di n’attivitati, ecc.)

Catigurìa:Azzioni umani
Suvirchiarìa

La **suvirchiarìa** è lu cumpurtàrisi 'n modu priputenti e dispòticu supraffacennu a l'àutri.

Catigurìa:Azzioni umani
Priputenza

La **priputenza** è la putenza suvirchianti.

Pò significari videmma l’èssiri priputenti, lu cumpurtàrisi 'n modu dispòticu e privaricaturi.

Catigurìa:Azzioni umani
Zicca

**Zicca** pò rifiriri a:
*un tipu di àcaru (lu cchiù granni) ca campa ntê vòschira: Zicca (Ixodes ricinus)
*un parassita nicareddu ca si nùtrica dî pizzudda di peddi umana morta: Zicca (Dermatophagoides)
Zicca (Ixodes ricinus)

La **zicca** (Ixodes ricinus) è n'aràcnidi granni dâ famigghia di l'Ixodidi, parassiti di l'armali e di l’omu, cu corpu piattu e uvali, ottu zampi e dorsu cupertu di nu scutu, ca campa spissu ntê zoni di voscu.

Catigurìa:Parassiti
Catigurìa:Arthropoda
Zicca (Dermatophagoides)

La **zicca** (Dermatophagoides), chiamatu "àcaro" pi talianu, è lu parassita nicareddu di òmini, chianti e armali, e c'apparteni a l’òrdini dî "Àcari". St'armaleddu campa spissu ntra li nostri casi unni fa càudu e unni c'è sempri di lu manciari. Durmemu midemma cu sta "zicca" ch'è ntrê nostri matarazza.

Catigurìa:Parassiti
Catigurìa:Arthropoda
Canis lupus familiaris

Lu **cani** (***Canis lupus familiaris*** LINNAEUS 1758) è nu mammìfaru di l'Òrdini Carnivora e dâ famigghia dî canidi. Armalu veru cumuni, diffusu nta tuttu lu munnu, è la furma allatinata dû lupu (nfatti lu cani è cunzidiratu suttaspeci di chistu) e la so furma niutènica. Li furmi e l'usi dû cani càncianu e canciaru assai ntê sècula grazzi â so variabbilità: la caccia, la difisa, ntâ pasturizzia, e comu armalu di cumpagnìa o pi autri attivitati. 

'N sicilianu s'usa la palora "**can**i" pi lu màsculu e 'n ginirali neutru, mentri pi la fìmmina si dici "**cana**". Quannu è nicu si dici **cagnolu**.

## Urìggini dû nomu
Lu nomu "cani" veni dû latinu canis, ca scinni dâ ràdica innueurupea.

## Storia
Lu cani è lu primu armalu allatinatu di l'omu. Na ristatina di crozza di chiḍḍu ca veni chiamatu protu-cani fu attruvata ntôn situ di 33mila anni arreri, ntâ Sibberia. Si penza ca li cani muderni nun vennu tutti dâ stissa pupulazzioni di lupu, ma foru allatinati ntâ diversi tempi e diversi loca. 

## Razzi
Lu cani àvi statu canciatu assai di l'omu cu l'usu dâ silizzioni artificiali. Facennu ncucchiari cani cu carattirìstichi diversi, l'omu arriniscìu a criari tanti razzi e furmi diversi dû stissu armalu e ora si nni cùntanu na cosa comu 450, cchiù 'ssai di tutti l'autri armali allatinati. Li canciatini sunnu pâ testa (ca po èssiri longa e curta), pî jammi, pâ cuda e puru pâ grannizza (si pinzassi a l'alanu contra ô chihuahua). 

Li razzi siciliani cchiù canusciuti sunnu lu Cirnecu, usatu pâ caccia, e lu Cani di Mànnira, pi vardari li pècuri. 

## Biuluggìa

Lu cani àvi un pisu varianti: si passa dî 500gr dû chihuahua ê 140kg dû San Birnardu. 
La cana nesci gnestra du' voti all'annu (mentri la lupa sarbaggia sulu una). Lu pirìudu di gistazzioni pi tutti li razzi è di 9 simani. Li figghi dû cani ponnu variari di li 2 a li 10 a la vota. 

Lu cani è unnìvuru, mancia tuttu a diffirenza dâ jatta, e po diggiriri senza prubblemi virduri e ciriali. Ci arrisurta tòssica la cicculatti.

## Curtura
Lu cani è assai prisenti ntê miti e ntê riliggiuni di l'òmini. Una dî lijami cchiù friquenti è chiḍḍa cû munnu dî morti, unni è vistu comu cumpagnu e accumpagnaturi (psicupompu). Si pinzassi a Anubbi, lu diu aggizziu câ testa di cani (o sciacallu) o Cèrbiru, lu cani a tri testi ca guardìa lu nfernu prima pî greci e appoi pigghiatu puru di Dante ca nta so Comedia lu misi ntô giruni dî liccuni. Nta l'Età Minzana, lu cani pigghiau la simmuluggìa di fidilità.

## Ntâ littratura siciliana
**Lu Cani e la Signa*  (na parti):
:Un gentil'omu avìa na signa e un cani,
:chi tinìa 'ncatinati tra un perterra;
:vitti la signa un jornu chi lu pani
:di lu campagnu era rimastu a terra;
:ci spia:  "A tia la fami 'un manca mai,
:pirchì ora 'un manci?  Dimmi, chi cosa ài?" 

## Pruverbi
* A un povir'omu, ogni cani cci abbaja.  

## Rifirimenti


Catigurìa:Mammìfiri
Catigurìa:Armali
Catigurìa:Armi di difisa
Catigurìa:Armi
Catigurìa:850 palori siciliani di basi
Carni

La **carni** è la massa musculari di l’omu e di l'armali. E' puru nu cibbu.

Catigurìa:Anatumìa
Catigurìa:Cucina
Catigurìa:850 palori siciliani di basi
Limòsina

La "limòsina" o "alimòsina" è lu dunu fattu pi caritati, succursu matiriali a li puvireddi e a l'abbisugnusi.

Catigurìa:Azzioni umani
Catigurìa:Riliggiuni
Nchiaccacani

Lu "nchiaccacani" è l'addittu municipali ncarricatu di catturari li cani erranti.

Catigurìa:Prufissioni
Mammaluccu

Lu **mammaluccu** è lu membru di na casta di schiavi turchi, trasfurmàtasi appoi 'n riulari milizzia, c'assumìu granni putiri nta l'Eggittu dû Ducentu a l’Ottucentu, quannu fu scunfitta di Napuliuni Bonaparti.

A li voti, la palora siciliana **mammaluccu** poti significari Loccu.

Catigurìa:Eggittu
705

## Abbinimenti
* Sarausa è obbiettivu di na scurrirìa di arabbi capiati di Aiàsci ibn-Akhial.

## Nasciuti
*

## Morti
*

Catigurìa:Sèculu VIII
704

## Abbinimenti
* Lilibbèu è obbiettivu di na scurrirìa di arabbi capiati di Abdallah Ibn-Musa.

## Nasciuti
*

## Morti

Catigurìa:Sèculu VIII
703

## Abbinimenti
* La Sicilia è obbiettivu di na scurrirìa di arabbi d'Eggittu guidati di Attá ibn-Rafi.

## Nasciuti
*

## Morti

Catigurìa:Sèculu VIII
Fernando Alonso

**Fernando Alonso Díaz** (Oviedo, Spagna, 29 di giugnettu 1981) è nu pilota di Fòrmula 1, vincituri dû Campiunatu Munniali 2005 e 2006 câ squatra dâ Renault. E' lu campiuni dû munnu di Fòrmula 1 cchiù picciottu dâ storia doppu Sebastian Vettel. A partiri da staciùni 2010 curri pa Ferrari.

Alonso, Fernando
Alonso, Fernando
Alonso, Fernando
Alonso, Fernando
Unna

Lu tèrmini **unna** si pò rifiriri a:
* l'unna marina: nu muvimentu di l'acqui di l'ocèani, mari e lachi. Tipi particulari di unna marina sunnu:
**unna anòmala: chi pò jùnciri li 30 metri
**unna di marimotu: pruduciuta di tirrimoti cu epicentru sutta l'acqua
*ntâ fìsica l'unna è un muvimentu piriòdicu o mprisusu. Sunnu pussìbbili sti distinzioni:
**unna gravitazziunali: privista â rilativitati ginirali
**unna di botta: criata d'un sòlidu chi attraversa un flùidu o un gas
**unna risunanti: si manifesta nnî flùidi cu risurtatu dî stati di cumprissioni e diprissioni dû flùidu
**unna sìsmica: manifistàrisi ô pàrtiri di na fonti naturali o artificiali mmenzu la terra
**unna alittrodinàmica: è custituiuta dâ prupagazzioni d'un campu alittrodinàmicu. 'N turnu ponnu èssiri suddivisi 'n:
***unna luminusa: la luci
***radiounna: usata pâ trasmissioni radiu e televisiva
***microunna
***raggi X
***raggi gamma
*unna sìsmica: pruduciuta dî tirrimoti

Catigurìa:850 palori siciliani di basi
Cannila

*Siddu stati circannu lu cumuni di Cannila n pruvicnia di Foggia cliccati [[Cannila (FG)|ccà]]*

Na **cannila** è nu cilindru di cira o àutri matiriali, di varî diminzioni, cu a lu centru nu mecciu, ca s'adduma p'alluminari.

Ntê cresî s'usa l'adduma cannili p'addumari li cannili.

Catigurìa:Cresia
Catigurìa:Luci
Focu

Lu **focu** è lu nzemi di l'effetti di caluri e di luci, risi sinzìbbili dî ciammi, prudutti dâ cummustioni di matiriali sòlidi, lìquidi o gassusi.

P'aḍḍumari lu focu, si po usari n'azzarinu.

## Etimoluggìa
La palora "focu" veni dû latinu *focus* ca 'n principiu nnicava lu *fucaloru* e cû tempu sustituìu, lu tèrmini *ignis* ca avìa lu veru significatu di focu. Sicunnu ê ricustruzziona lìnguistichi, pari allazzatu ô verbu latinu *foveo* e ô grecu φῶς, *phṑs*, zoè «luci».

## Storia
Cuntrullari lu focu fu una ntra li primi granni canuscenzi mparati dû gèniri umanu, e assai prubabbirmenti chiḍḍa cchiù ùtili ntâ lotta pâ supravivenza dî primi omìnidi. L'abbilità di cuntrullari lu focu è una ntra li principali carattarìstichi ca distìnguinu l'omu di l'autri animali. La capacità dû focu di ginirari luci e caluri rinnìu pussìbbili migrazziona ammeri climi cchiù friddi e detti all'òmini la pussibbilità di còciri lu manciari. Li signala pruduciuti cû focu custitujeru nu primitivu usu dû focu comu menzu di cumunicazzioni. L'usu dû focu pi còciri l'argilla a tempi antichi purtau â mminzioni dâ ciramica. Sparti, lu focu rinnìu pussìbbili lu sbiluppu dâ mitaḍḍurgìa.

Nun si canusci esattamenti lu pirìudu quannu l'omu accuminzau a dumisticari lu focu. Na tistimunianza certa s'attrova nta na caverna a Zhoukoudian ('n Cina) unni su' prisenti resti di cummustioni a nomu di *Homo erectus* ca acchiana a circa 400.000 anni nnarrè. Ô stissu pirìudu acchiànanu macari autri tistimunianzi di usu dû focu nta nu situ archiulòggicu a Torralba (Spagna).

L'Homo sapiens adunca cuntinuau a usari lu focu comu nu strumentu funnamintali ntall'amministrazzioni dû territoriu. P'esempiu li sbisesti pratarìi ntâ Mèrica Sittintriunali sunnu lu risurtatu dî pràtichi dî Nativi Miricani di sbampari li furesti câ scuciuni di favuriri lu pàsculu dî bisonti. Midemma, l'aburìggini di l'Australia nzinu all'Ottucentu sburgìanu pràtichi di disboscamentu pi favuriri la caccia di sarbaggina.
Catigurìa:Focu
Catigurìa:850 palori siciliani di basi
Azzarinu

N**'azzarinu** è n'attrizzu usatu p'addumari lu focu, furmatu di nu manichinu d'azzaru ca battennu supra na petra fucara pruduci spisiddi. 

Catigurìa:Focu
Pisci

Lu **pisci** è quarsiasi armalu virtibbratu, dâ superclassi di li Pisci, ca campa e rispira sutt’acqua, di forma ginirali affusulata, arrivistutu di squami e dutatu di pinni e cuda. St'armalu è carattirizzatu di circulazzioni a sangu friddu e rispirazzioni branchiali. Ntê zoni marìttimi dâ Sicilia, si mancia pisci comu l'anciova, la lappana e midemma àutri sorti di pisci.

## Classificazzioni
Chissi sunnu li gruppi cchiù granni:

* Hyperoartia
** Petromyzontidae 
* Pteraspidomorphi 
* Thelodonti
* Anaspida
* Cephalaspidomorphi 
** Galeaspida
** Pituriaspida
** Osteostraci
* Gnathostomata (virtibbrati chî janculari)
** Placodermi
** Chondrichthyes (pisci cartilàggini)
** Acanthodii
** Osteichthyes (pisci ussusi)
*** Actinopterygii 
*** Sarcopterygii 
**** Actinistia 
**** Dipnoi 

## Lijami nterni

* Surimi

## Lijami di fora

* A World of Fish - Nu munnu di pisci: speci, difinizzioni, eccetra (pi ngrisi).

## Lu pisci ntâ cucina siciliana

* Baccalà
* Pisci spata
* Cuscus

Catigurìa:Armali
Catigurìa:Pisci
Catigurìa:850 palori siciliani di basi
Anciova

**Anciova** pò rifiriri a:
*na masculina: Anciova (Engraulis encrasicholus)
*nu pisci sutta sali: Anciova (anciova salata)
Tàvula

Na **tàvula** (o **Tàula**) è nu pezzu longu e chianu di lignu. Pò èssiri macari la *tàvula pi manciari*. 

Catigurìa:Casa
Catigurìa:850 palori siciliani di basi
Adduma cannili

E' na longa canna cu nu mecciu a na strimitati usata ntê cresî p'addumari cannili.

Catigurìa:Cresia
Azzaru

L**azzaru** è na liga mitàllica di ferru e carboniu di culuri griggiu, veru dura, risistenti e alàstica.

Catigurìa:Matiriali duri
Chitarra

La **chitarra** è nu strummentu musicali custituitu di na cascia armònica a forma di 8 e d'un mànicu longu supra cui sunnu tisi 6 o 12 cordi fatti vibbrari pizzicànnuli chî jìdita o c'un plettru.

La cascia è custituita di taula armonica, funnu e fascia. Ô centru dâ taula armònica cc'è nu purtusu tunnu, ca si chiama "buca", e servi a fari trasiri lu sonu dê cordi ntra a la cascia armònica, ca pumpìa stu sonu, facènnulu sèntiri cchiù forti. Cchiù vasciu dâ "buca" cc'è lu *"ponti"*, ca servi pi agganciari la parti li sutta di li cordi. 

Lu manicu è compostu di:

# Manicu veru e propriu.
# Tastera (fatta spissu e volentieri di lignu di palissandru), ca è a parti fruntali, unni cci sunnu li cordi, e unni si pòsanu li jita. È divisa cu tanti pizzudi di ferru pirpindiculari 'e cordi, i tasti. Prima dû primu tastu cc'è u caputastu, ca è fattu di ossu, o di plàstica, o di grafiti.
# Paletta, ca è la parti àuta, unni si aggancianu e si accòrdanu li cordi.

Supra a paletta, pi accurdari li cordi, cci sunnu sti chiavetti, una pî corda, ca si chiàmanu "meccanichi". Li cordi ponnu èssiri o di nylon, nnô casu di chitarra clàssica, o di ferru, nnô casu di chitarra acùstica.

## Ntâ littiratura siciliana

Di *[[Lingua e dialettu]] di [[Gnazziu Buttitta]]:
:Mi nn'addugnu ora
:Mentri accordu a *'chitarra''' du dialettu
:Ca perdi na corda lu iornu.

Catigurìa:Strumenta
Munzeddu

Nu **munzeddu** (forsi dû francisi anticu "moncel" o dû francisi mudernu "monceau") è na quantitati nutèvuli di cosi ammassati.

Quannu li cosi sunnu ammunziddati disurdinatamenti si dici l'esprissioni "munzeddu a comu veni veni" o "munzeddu a la sanfasò".

Catigurìa:Quantitati
Munzeddu a comu veni veni

E' nu munzeddu di cosi misi 'n modu discurdanti tra d'iddi.

Catigurìa:Disòrdini

Munzeddu a la sanfasò
Munzeddu a la sanfasò

E' nu munzeddu di cosi misi 'n modu discurdanti tra d'iddi.

Sta parola vene du vecchiu fancisi " à la sans façon" : Senza ordini

Catigurìa:Disòrdini

Munzeddu a comu veni veni
Acitalena

L' **acitalena** (o **citalena**) è n'idrocarburu (alciniu di fòrmula C2H2) gassusu nun sàturu cu triplu ligami c'abbrucia cu luci luminusa e ntenza, usatu comu cummustìbbuli ntâ priparazzioni di surventi e un tempu nta l'alluminazzioni.

Berthelot, ntô 1862, fu lu primu a sintitizzari l'acitalena cu un arcu voltàicu prudottu ntra dui elettrodi di grafitu bagnannu nta n'atmusfera di idrògginu:

Dannu la fòrmula (simplificata): 2 C + H2 → C2H2 

Catigurìa:Idrocarvuri
Casu

Lu casu è na situazzioni particulari.

Pò èssiri midemma nu fattu, n'abbinimentu.

Catigurìa:Situazzioni
Lagnusìa

La **lagnusìa** è lu caràttiri, l’attiggiamentu e lu cumpurtamentu di cu è lagnusu e cunsisti nti la mancanza di ditirminazzioni nni lu fari n'azziuni ca s'arriteni mpurtanti. Pi traslatu ssa palora addifinisci videmma lu "*jiri alleggiu*" di uggetti, pirsuna o armali.

Secunnu la catichisi di la cresia cattulica la pirsiviranza nti stu attiggiamentu porta cû tempu a unu di li sitti piccati capitali, a diri l'accidia. N'àutru sinònimu di lagnusìa è *gnàvia* ca Dante ntâ Divina Commedia punìa puru fora di li porti dû nfernu, a addinutari l'estremu disprezzu pi stu simili attiggiamentu. A liveddu juridicu la lagnusìa pò èssiri causa di negliggenzia e purtari accussì a danni a cosi o pirsuna.

Catigurìa:Rolu
Accessu

L**'accessu** è lu tràsiri. È macari lu locu unni si trasi. Ma 'n sicilianu littrariu si prifirisci usari lu sinònimu trasuta.
Trasuta

**Trasuta** pò rifiriri a:
* n'azzioni: lu tràsiri 
* nu spazziu: unni si trasi 
* nu modu nsinuanti: Trasuta (modu nzinuanti)
Lumi

Na **lumi** è n'apparecchiu, nu menzu d’alluminazzioni nun alèttricu (cannili, làmpari a gas o a pitroliu).

Catigurìa:Apparecchi
Disgrazzia

La **disgrazzia** è la pèrdita dû fauri di l'àutri.

'N sicilianu pò èssiri midemma sinònimu di sfurtuna, svintura, o mala sorti.

Catigurìa:Situazzioni
Accidenti

L**'accidenti** è zoccu succedi â ntrassata, n'abbinimentu nun privistu, 'n gèniri spiacèvuli. Ma 'n sicilianu littrariu si prifirisci usari li sinònimi casu e disgrazzia.

Catigurìa:Situazzioni
Musca

Na **musca** è nu nzettu nicareddu (di l'òrdini dî Dìttiri) veru diffusu, cu ali e sei zampi, assai siddiusu pi l’omu e pi l'armali. Quannu agghica a misurari cchiossai di na para di cintìmitri si chiama cumunumenti puru **muscuni**.

Catigurìa:Nzetti
Catigurìa:850 palori siciliani di basi
Pidiceḍḍu

U **pidiceḍḍu** (*Sarcoptes scabiei*) è n'àcaru parassita dâ peḍḍi ca fa vèniri a rugna.

Comu pigghia a un cristianu, a fìmmina prena scava ntô stratu di fora dâ peḍḍi, unni fita dui o tri ova ô jornu. U firrijari dû pidiceḍḍu lassa na passijatina supra a peḍḍi ca fa vèniri na purcina veru brutta, lijata a un manciamentu forti forti. Sparti, cu l'ova, a purcina s'aggrava ancora cchiù assai.

Catigurìa:Parassiti
Àcitu

L**'àcitu** è nu cumpostu ca, sciotu 'n acqua, lìbbira ioni, idrògginu e, cumminànnusi cu na basi, forma sali e è carattirizzatu di l'acitità.

L'àciti hannu nu pH vasciu, cchiù nicu di 7. Lu cuntrariu è basi (o alcali), chi hannu nu pH cchiù avutu di 7.

## Liami interni
*Alcali
*pH

Catigurìa:Àciti
Catigurìa:850 palori siciliani di basi
Àcitu (acitità)

L**àcitu** (o **acitità**, ma st'ùrtima palora è nu talianismu) è l’èssiri àcitu.

Si pò diri per esempio "aviri l'àcitu" pì diri chi fa mali la vucca di lu stomacu. Un tipu di manciari chi duna stu probblema si dici chi "fa àcitu".

Sta difinizzioni, chi veni di la midicina antica, è differenti di chidda chìmica, dunni la parola "àcitu" havi un significatu cchiù scientificu.

## Noti


Catigurìa:Chìmica
Catigurìa:Midicina
Catigurìa:Àciti
Àcitu fènicu

L**'àcitu fènicu** o **finolu** è nu cumpostu arumàticu cristallinu e vilinusu ca diriva dû binzeni pi sustituzzioni di n'àtumu d'idrògginu cu n'ossidrili, cuntinutu nta lu catrami di carvuni fòssuli e usatu comu cunzirvanti dû lignu, pi prudùciri rèsini finòlichi o 'n midicina, comu disinfittanti.

 

Catigurìa:Àciti
Àcitu clurìdricu

L**'àcitu clurìdricu** (o clururu d'idrògginu; cummirciarmenti notu midemma comu **àcitu muriàticu**) è n'àcitu minirali forti, gas a timpiratura ammienti, nculuri, di l'aduri e di l'azzioni irritanti; la sò fòrmula chìmica è HCl.

Catigurìa:Àciti
Pattu

Nu **pattu** è n'accordiu stipulatu tra dui parti e ca pò criari nu vìnculu jurìdicu.

Catigurìa:Funziunamentu suciali
Botta

## Midicina e chirurgìa
*N traumatoluggìa na **botta** è nu corpu viulentu, sucittibbili di causari danni all'ossa o firiti. 
## Biografìi
*Mariu Botta è n'architettu svìzziru
## Fisica
*Na **botta** è lu scrùsciu forti e mpruvvisu ca si senti n sèquitu a n'esplusioni duvuta a na riazzioni chìmica pi commustioni o â caduta viulenta di nu corpu massicciu (pi esempiu n'aèriu). 
## Esprissioni linguistici
*Na **botta** è nu piriudu di tempu rilativamenti curtu (ex. *nti na botta, lu latru si ni fujìu*)
Gruppu Maffei 1

Lu **Gruppu Maffei 1** (canusciutu puru comu lu *Gruppu IC 342*) rapprisenta ddu gruppu di galassî lu cchiù abbicinu dû nostru; facirmenti na vota fici parti dû nostru ma vinni jittatu fora doppu nu ncontru viulentu câ Galassia Andromeda. La cchiù granni galassi cu cui cci apparteni è IC 342, ma tuttavia vinni chiamatu doppu la galassia Maffei 1, chi nzèmmula cu Maffei 2, vinni scupritu ntô 1968 di l'astrònumu talianu Paolo Maffei (1926-). Tutti dui s'attròvanu nta Cassiopeia e sunnu scurati dâ nostra vista pû fattu dû gas. Maffei 2 s'attrova a circa 16 miliuna anni luci di distanza, e Maffei 1 a na dicina miliuna. L'àutri galassì canusciuti di stu gruppu sunnu Dwingeloo 1 e Dwingeloo 2. 


## Lijami di fora
* '''SEDS''': Lu Gruppu Maffei 1

Catigurìa:Astronumìa
Austu 2006

**[[1 di austu]], martidìa**
*Cubba: A càusa di n'opirazzioni ô ntistinu, Fidel Castru passa timpuraniamenti li putiri a sò frati Raúl.

----
**[[3 di austu]], jovidìa**
*Lampidusa: 240 extracumunitari partuti dâ Libbia sbarcaru ieri a Lampidusa. Intantu na missioni di l'Unioni Europea agghicàu a Lampidusa pi studiari li probblema.
*Kiev: lu prisidenti di l'Ucraina, Viktor Yushenko desi l'incaricu di primu ministru a Viktor Yanukovich.
----
**[[6 di austu]], duminadìa**
*Budapest: Ntô natari, lu vitturisi Luca Marin agghicàu secunnu ê campiunati europei.
*Budapest: Michael Schumacher e Fernando Alonso s'àppiru a ritirari nnô Gran Premiu di Fòrmula 1. Lu tudiscu, grazzî ô fattu chi si ritirau sulu a du gira dâ fini, fu comunqui classificatu uttavu, varagnànnusi nu puntu supèrchiu.
----
**[[10 di austu]], jovidìa**
*Londra:Massima allerta a l'ariuportu pi nu tintativu di attintatu kamikazi: 21 prisunti tirruristi foru arristati. L'ariuportu di Heathrow ristau fora sirvizziu tutta la jurnata.
*Curliuni: grazzî ê pizzini, li Carrabbinera arrinisceru a ivitari n'ammazzatina e du' prisunti cullabburatura di Birnardu Pruvinzanu foru arristati.
----
**[[13 di austu]], duminicadìa**
*Libbanu: Puru Israeli accetta la risoluzzioni di l'Onu pi na nurmalizzazzioni dâ situazzioni ntô sud-libbanu. Si gràpunu serî spiranzi di paci.
*Lecci: Cuntinua nta tuttu lu salentu la notti dâ taranta.
----
**[[22 di austu]], martidìa**
*Canali di Sicilia: Cuntìnunu d'arrivari barchi di clandistini a Lampidusa e puru a Pantillirìa. Circa 1000 ntî l'ùrtima simana ô ritmu di 200 ô jornu. Ntantu si cèrcunu li dispersi di vènniri passatu quannu â vista di na navi di sarvataggiu di l'auturità italiani diversi dicini di pirsuni tummaru n mari.
*Ucraina: Tummàu n'aèriu russu, partutu dû Mari Nìuru e direttu a San Pietruburgu: 170 vìttimi.
*Teheran: Lu cuvernu iranianu annuncia di vuliri na discussioni a prupòsitu dû programma pi l'arricchimentu di l'uraniu.
----

**[[24 di austu]], veniriddìa**
*Praga, Ripùbblica Ceca:  L'Unioni Astrunòmica Ntirnazziunali vota pi ridifiniri lu tèrmini «pianeta», addicchiarannu Plutoni comu nu «pianeta nanu».  Lu sistema sulari arresta ora cu ottu pianeti.

----
**[[27 di austu]], duminicadìa**
*Turchia: Pi n'erruri stratèggicu duranti na sosta ê box, Fernando Alonso agghica ô traguardu davanzi a Michael Schumacher, varagnannu accussì du punti ntâ cursa ô titulu di campiuni di Formula 1. La Ferrari, câ vittoria di Felipe Massa, s'abbicina â Renault, ntâ classifica â squatri.
----
**[[30 di austu]], mercuridìa**
*Lu Cairu: Lu Premiu Nobel pâ littiratura dû 1988, Nagib Mahfuz mori a l'età di 94 anni.
----
**[[31 di austu]], jovidìa**
*Oslo: La polizzia nurviggisi riniscìu a truvari *L'urlu* di Edvard Munch, unu dî quatri muderni cchiù cèlibbri, rubbatu na para d'anni arreri.

## Viditi puru
* Giugnettu 2006
* Sittèmmiru 2006
* 2006

Catigurìa:Austu
Catigurìa:Nutizzî
Catigurìa:2006
Catigurìa:Abbinimenti
Enricu Carusu

**Enricu Carusu** (Nàpuli, 25 di frivaru 1873 - 2 di austu 1921) fu nu granni cantanti lìricu talianu: vinìa cunziddiratu lu tinuri p'eccellenza. Pussidìu na vuci di straordinaria putenza e biddizza e accussì limpida ca era pussìbbili, pi chiddi chi l'ascurtàvanu, capiri e distìnguiri 'n manera chiara ogni parola dû branu chi ntirpritava.

Nnô campu dâ mùsica pupulari, e' canusciutu pâ canzuna napulitana:  'O sole mio chi era na canzuna di granni successu pi tuttu lu munnu.

## Vuci currilati
* Cantanti lìrici
* Cantanti lìrichi

## Lijami di forea

* Museu Carusu
* Enrico Caruso Museum of America (pi ngrisi)
* Archiviu ncisioni d'Enricu Carusu 'n MP3

## Rifirimenti




Caruso, Enrico
Caruso, Enrico
Ciciruni

**Marcu Tulliu Ciciruni** (n latinu **Marcus Tullius Cicero**) (Arpinu, 3 di jinnaru 106 a.C. - Formia, 7 di dicèmmiru 43 a.C.), espunenti di na ricca famigghia di l'òrdini equestri, fu nu cèlibbri scritturi, filòsufu e òmunu pulìticu di l'ùrtumu pirìudu dâ Ripùbbrica rumana. Eliggiutu â càrrica di chisturi n Sicilia ntô 75, lassau nu ricordu bonu ê siciliani, chi quarchi annu doppu, e doppu lu malu cuvernu di Verri (73 a.C.-71 a.C), lu ncarricarru di fàrici càusa. Ciciruni allura pi priparari lu prucessu ntô misi di marzu dû 70 a.C. veni n'àutra vota n Sicilia pi ricògghiri tistimunianzi e provi contra Verri, chi, ricanuscènnusi curpàbbili si rifuggia n esiliu a Marsigghia. Tra l'òpiri cchiù cèlibbri di Ciciruni si ricorda lu *De senectute*.

## Viriti macari
* summum ius summa iniuria
## Liami supra wikisource
La causa di Ciciruni contra Verri (in latinu)

Ciciruni
Ciciruni
Catigurìa:Littiratura latina
Ciciruni
Eufemiu

**Eufemiu** (mortu a Castrugiuvanni ntô 828 o 829) fu nu ginirali bizzantinu. Agghiri lu 826 doppu aviri ammazzatu Fotinu, cuvirnaturi di Sicilia occupò Sarausa e cuntrullava tutta l'ìsula quannu si prucramò mpiraturi. Ntô 826 stissu o macari a l'accuminzagghia dû 827 li truppi bizzantini lu batteru, e iddu àppi a arrifuggiàrisi n Tunisia, unni addumannau l'ajutu di l'àrabbi pi ricunquistari la Sicilia. Sbarcò n Mazzara cu na flotta sutta lu cumannu di Asad ibn al-Furat, pi cunquistari l'ìsula pi l'àrabbi, n canciu dû tìtulu di mpiraturi dâ Sicilia pi iddu. Doppu l'assidiu di Sarausa, e la cunquista di Mineu, fu ammazzatu n Castrugiuvanni duranti l'assidiu dâ citati dû 828-829. E' cunzidiratu comu chiddu ca causò la nvasiuni àrabba dâ Sicilia e lu duminiu àrabbu dâ Sicilia pi chiossai di dù sèculi.

## Pi sapìrinni chiossai
*Biografìa di Eufemiu

Catigurìa:Biografìi
Catigurìa:Storia siciliana
Pitralìa Suprana

**Pitralìa Suprana** è un paisi ca s'attrova a 115 chilòmitri di Palermu, a 1147 metri supra lu liveddu di lu mari, nta li Madonî.

## Tradizzioni

* 29 sittèmmiru, Festa dî San Michele Arcanciulu. Fisteggiamenti. 

Catigurìa:Cumuni dâ pruvincia di Palermu
Catigurìa:Sicilia